
SPRENDIMAS
DĖL PRIENŲ RAJONO SAVIVALDYBĖS SOCIALINIŲ PASLAUGŲ CENTRO TEIKIAMŲ PASLAUGŲ KAINŲ PATVIRTINIMO

2021 m. rugpjūčio 26 d. Nr. T3-193
Prienai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos socialinių paslaugų įstatymo 7 skirsniu, Mokėjimo už socialines paslaugas tvarkos aprašo, patvirtinto Lietuvos Respublikos Vyriausybės 2006 m. birželio 14 d. nutarimu Nr. 583 „Dėl Mokėjimo už socialines paslaugas tvarkos aprašo patvirtinimo“, 3 punktu, Socialinių paslaugų katalogo, patvirtinto Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“, 5.8 papunkčiu, Prienų rajono savivaldybės taryba nusprendžia:
1.	 Patvirtinti pridedamas Prienų rajonų rajono savivaldybės socialinių paslaugų centro teikiamų paslaugų kainas: 
1.1. asmeninės higienos ir priežiūros paslaugų; 
1.2. techninės pagalbos priemonių nuomos be eilės; 
1.3. posėdžių salės nuomos. 
2. Pripažinti netekusiais galios:
2.1. Prienų rajono savivaldybės tarybos 2014 m. spalio 30 d. sprendimą Nr. T3-217 „Dėl Prienų rajono savivaldybės socialinių paslaugų centro posėdžių salės nuomos įkainio patvirtinimo“;
2.2. Prienų rajono savivaldybės tarybos 2014 m. spalio 30 d. sprendimą Nr. T3-218 „Dėl Prienų rajono savivaldybės socialinių paslaugų centro asmeninės higienos ir priežiūros paslaugų įkainių patvirtinimo“;
2.3. Prienų rajono savivaldybės tarybos 2014 m. spalio 30 d. sprendimą Nr. T3-219 „Dėl Prienų rajono savivaldybės socialinių paslaugų centro techninės pagalbos priemonių nuomos be eilės įkainių patvirtinimo“.
3. Nustatyti, kad šis sprendimas įsigalioja 2021 m. rugsėjo 1 d.
Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

